Trelis/gawiki huggingface dataset:
Ciste Airgeadaíochta Idirnáisiúnta. Is foras airgeadais agus airgeadaíochta idir-rialtasach comhoibritheach é an Ciste Airgeadaíochta Idirnáisiúnta (CAI)(An "IMF" nó an "International Monetary Fund" sa Bhéarla) a bhaineann le feidhmiú an chórais airgeadaíochta idirnáisiúnta agus le polasaithe maicreacnamaíocha a bhallstáit, ach go háirithe iad siúd a mbíonn tionchar acu ar an ráta malairte agus le comhardú na n-íocaíochtaí.
Is cuspóir sonraithe na heagraíochta é rátaí malairte idirnáisiúnta a chobhsú agus forbairt a éascú trí fhorfheidhmiú liobrálachas an mhargaidh ar tíortha eile mar choinníoll le haghaidh iasachtaí athstruchtúraithe nó cabhrach.
Tairgeann an CAI iasachtaí le han-ghiaráil, den chuid is mó do thíortha níos boichte. Tá a cheanncheathrú i Washington, DC, Stáit Aontaithe Mheiriceá. Cáineann roinnt foinsí go trom an tionchar 'míchuí' (dar leo) a imiríonn an CAI ar fhorás agus ghnóthaí an domhain. 
Eagrúchán agus cuspóir.
Bunaíodh an Ciste Airgeadaíochta Idirnáisiúnta (CAI) go hoifigiúil sa bhliain 1945, tar éis do 29 tír a chuid Airteagal Comhlachais a shíniú ag comhdháil a tionóladh in Bretton Woods, New Hampshire, Stáit Aontaithe Mheiriceá, i mí Iúil 1944, a bhfuil mar aidhm aige rátaí malairte a chobhsú agus cuidiú le hathchóiriú an córas íocaíochta idirnáisiúnta. Sainíonn airteagail chomhaontaithe na cumhachtaí agus na freagrachtaí atá dílsithe ag a chomhaltaí san IMF. 
Rannchuidíonn tíortha chuig ciste a d'fhéadfadh a bheith bronnta ar iasacht, ar bhonn sealadach, ar thíortha le míchothromaíochtaí íocaíochta (Condon, 2007). Bhí tábhachtach leis an CAI nuair a chéad cruthaíodh é mar chabhraigh sé leis córas eacnamaíochta domhanda a chobhsú. 
Oibríonn an CAI chun geilleagar na mballstát a fheabhasú. Cuirean an CAI síos ar é féin mar ""eagraíocht de 187 tír (ó Iúil 2010), a bhíonn ag obair le haghaidh chomhoibriú airgeadaíochta dhomhanda, cobhsaíochta airgeadais a chosaint, trádáil idirnáisiúnta a éascú, chur chun cinn ard fostaíocht agus fás eacnamaíoch inbhuanaithe, agus an bochtaineachta a laghdú." "
Ballraíocht.
Tá 186 ball de chomhaltaí na Náisiúin Aontaithe agus an Chosaiv sa CAI.
Iarrbhaill is ea iad: Cúba (ó 1964), agus an Téaváin (a díbeartha as sa bhliain 1980 mar gheall ar chúiseanna polaitiúla).
Is iad na tíortha eile nach baill iad : An Chóiré Thuaidh, Andóra, Monacó, Lichtinstéin, Nárú, Oileáin Cook, Niue, Cathair na Vatacáine agus an chuid eile de na stáit a bhfuil aitheantas teoranta acu.
Bíonn rannpháirteach dhíreach ag gach ballstát leis an CAI. Bíonn ionadaíocht ag na stáit ar Bhord Feidhmiúcháin (bíonn cúigear Stiúrthóirí Feidhmiúcháin ceaptha ag an cúigear comhaltai leis na cuótaí is mó, agus bíonn 19 Stiúrthóirí Feidhmiúcháin tofa ag na baill eile), agus is iad na comhaltaí go léir a cheapann Gobharnóir chun Bhoird Gobharnóirí an CAI .
Bíonn gach ball den CAI ina gcomhaltaí chomh maith den Bhanc Idirnáisiúnta Athfhoirgníochta agus Forbartha (BIAF), agus vice versa.
Galar duáin. Is éard is galar duáin ann ná nuair a dhéantar dochar nó damáiste do na duáin, dhá orgán atá lonnaithe san abdóman. An dá chúis chomónta don ghalar duánach is ea Neifríteas Ainsealach, athlasadh a chuireann isteach ar an dá duán ag an am céanna agus Galar Duánach Ilchisteach (PKD). 
Is é neifríteas ainsealach an chúis le níos mó ná 60% de na básanna ó chliseadh duáin marfach. 
Is galar oidhreachtúil é PKD agus is riocht níos coitianta é ná fiobróis chisteach nó diostróife mhatánach.
Cóir leighis.
An cóir leighis ná scagdhealú a fháil. Gach bliain tarlaíonn cliseadh duánach marfach do thuairim is 170 duine in Éirinn agus gheobhaidís bás taobh istigh de chúpla seachtain mura rabhthas in ann aon rud a dhéanamh le feidhm a nduán atá marbh anois a shlánú. 
Tá tuairim is 400 duine a fhaigheann scagdhealú agus ní mór do bheagnach 230 duine freastal ar na príomhospidéil sna cathracha le haghaidh cóir leighis ar na meaisíní duáin. 
Déanann an chuid eile glanadh agus scagadh tarrthála sa bhaile tríd an modh SPSL (Scagdhealú Peireatóinéim Siúil Leanúnach).
Naisc Sheachtracha.
http://www.coeliac.ie (Suíomh Chumann Céiliach na hÉireann)
Cumann Céiliach na hÉireann. Cumann ar mhaithe le heolas a chur ar fáil maidir leis an ngalar céiliach, agus ach go háirithe dóibh siúd a bhfuil an galar orthu é Cumann Céiliach na hÉireann Déanann sé leasanna a mball a chur chun cinn maidir leis an nGalar Céiliach agus Dermatitis Herpetiformis. Cuireann sé liosta de tháirgí atá déanta saor ó ghlútan ar fáil gach dara bliain agus eagraíonn sé taispeántais chócaireachta, chomh maith le cainteanna a thugann dochtúirí agus bia-eolaithe. Déanann sé uiríolla leis an Coimisiún Eorpach agus leis an gCoimisiún Coidéacs Alimentarius maidir le lipéadú bia agus na caighdeáin bhia saor ó ghlútan. 
Foilseacháin: Pacáiste Eolais, Cártaí le heolas maidir le béile bialainne a ithe i dteangacha éagsúla, liosta na nDéantúsóirí de tháirgí atá saor ó ghlútan, Bileoga Eolais, Leabhar Cócaireachta, agus Nuachlitreacha dhá uair in aghaidh na bliana. 
Seoladh an chuaminn.
Cumann Céiliach na hÉireann
Carmichael House
4 Sráid Brunswick Thuaidh
Baile Átha Cliath 7
Teil: +353 (0)1 872 1471 (Luan go hAoine: 10 a.m. – 11 p.m.) 
Facs: +353 (0)1 873 5737 
emma@coeliac.ie
Naisc Sheactaracha.
http://www.coeliac.ie (Suíomh an chumainn)
John Boehner. Is polaiteoir Meiriceánach é John Andrew Boehner (fuaimnithe /ˈbeɪnər/ [BAY-nər i gcóras fhoghraíochta Béarla Wikipedia]; rugadh 17 Eanáir, 1949). Ionadaí é de chuid an Pháirtí Phoblachtaigh i dTeach Ionadaithe na Stát Aontaithe, ar son an ochtú ceantar comhdhála in Ohio, atá suite idir Cincinnati agus Dayton. Ba cheannaire an Mhionlaigh sa Teach Ionadaithe é Boehner san 111ú Comhdháil (3 Eanáir 2009 - 3 Eanáir 2011). Toghadh é mar Cheann Comhairle an Tí ar an gcúigiú lá Mí Eanáir, 2011 nuair a cuireadh tús leis an 112ú Comhdháil.
Saol.
Rugadh Boehner i Reading, Ohio do Mary Anne (née Hall) agus Earl Henry Boehner. Eisean an dara páiste de dháréag. Is de shliocht measctha Gearmánach Éireannach é. Tógadh i Cincinnati é agus d'fhreastail sé ar Cincinnati Moeller High School, ardscoil Chaitliceach. Bhain sé céim bhaitsiléara amach sa ghnó in Ollscoil Xavier in Cincinnati sa bhliain 1977.
Toghadh mar bhall de Theach Ionadaithe na Stát Aontaithe é don chéad uair sa bhliain 1990. Nuair a thosaigh an téarma úd an bhliain ina dhiaidh sin, thug seisean agus seisear eile—Drong an tSeachtair a tugadh orthu—thug siad faoi seanbhunaíocht na Comhdhála a chroitheadh suas. Cuireadh deireadh ré le drochnósanna éagsúla ann ag an am. Maidir le polasaithe sóisialta agus eile, tógann Boehner seasamh coimeádach de ghnáth. 
Sa bhliain 1973, phós John Boehner a bhean chéile, Debbie. Tá beirt iníonacha acu.
Mais. San fhisic, is féidir an mhais (ón nGréigis μᾶζα,"císte eorna, cnapshuim taois") nó go sonrach, an mhais thámhúil a sainmhíniú mar an dheacracht a bhaineann le rud statach a chorraí. 
Is tomhas í mais ruda den mhéid damhna atá i rud, cibé gné don damhna sin. 
Is ionann mais agus an méid damhna atá i gcorp a bhfuil a mheáchan i gcomhréir leis. 
Is é an cileagram (Kg) an t-aonad SI maise san eolaíocht. Tugtar dlús ruda ar an mhais, agus í áirithe ina cileagram, atá ag 1 m3 de rud.
Toirt. An méid spáis a thógann rud éigin is ea toirt. Úsáidtear aonaid ar nós lítir, agus méadair nó ceintiméadair chiúbacha.
Hairicín Tomas. Spéirling a bhuail an Mhuir Chairib sa bhliain 2010 ab ea Hairicín Tomas. Thosaigh sé ar an 29 Deireadh Fómhair agus tháinig deireadh leis ar an 7 Mí na Samhna. Maraíodh 41 duine.
Don Juan. Is éard atá i gceist le Don Juan (Iodáilis: "Don Giovanni") ná carachtar an bhanaí i saothair áirithe de chuid na litríochta Spáinnise. 
Ba é an drámadóir Spáinneach Tirso de Molina ba thúisce a d'inis scéal Don Juan sa dráma úd "El burlador de Sevilla" ("An Banaí i Sevilla"). Níos déanaí, tharraing a lán scríbhneoirí eile sa Spáinn agus i dtíortha eile ar mhianach an scéil. Samplaí iad José de Espronceda, a bhreac síos an dán úd "Estudiante de Salamanca" ("An Mac Léinn ó Salamanca") sa bhliain 1840, agus José Zorrilla, ar tháinig a dhráma "Don Juan Tenorio" amach cúpla bliain i ndiaidh dhán Espronceda. 
Thairis sin, scríobh Byron agus Molière saothair faoi Don Juan. Tá "Don Giovanni", an ceoldráma le Mozart, bunaithe ar an téama céanna freisin.
Mígréin. Is ionann mígréin agus staid sa duine daonna ina mbíonn idir ghnáthphian agus drochphian eipeasóideach ar thaobh amháin den chloigeann. Is minic a dhéanann daoine a bhíonn ag fulaingt léi cur síos uirthi mar phian ina mbíonn broidearnach i gceist. Maireann sí ar feadh uaireanta nó fiú laethanta, ach bíonn tréimhsí ann nach mbíonn pian ar bith i gceist leo idir na ruaigeanna. Nuair a thosaíonn mígréin d’fhéadfadh suaite amhairc teacht in éineacht léi – ‘luan’ (cuireann seo isteach ar 20% de na daoine). 
De ghnáth éiríonn an tinneas cinn níos measa má dhéanann an duine gluaiseacht nó gníomhaíocht fhisicúil. D’fhéadfadh masmas, urlacan, buinneach, mearbhall agus, i gcásanna áirithe, pairilis shealadach nó caillteanas urlabhra a bheith ann.
Tuairiscítear go mbíonn íogaireacht don solas, do thorann agus do bholaithe láidre. Ceaptar go dtarlaíonn na comharthaí sóirt de bharr athruithe sna fuileadáin sa chloigeann, ach ní fios go fóill cén fáth go dtarlaíonn na hathruithe seo. Is galar oidhreachtúil í an mhígréin i dtuairim is 60% de na cásanna, agus fulaingíonn gach aoisghrúpa, páistí atá chomh hóg le 12 mhí san áireamh. Faigheann trí huaire níos mó ban ná fir mígréin, go hiondúil de bharr athruithe hormónacha. Braitheann an chóir leighis le minicíocht agus déine na mígréine.
Cumann Mígréine na hÉireann. Tá Cumann Mígréine na hÉireann ina chumann a chuireann eolas ar fáil agus tacaíocht dóibh siúd a dteastaíonn sé uathu ó thaobh mígréine de. Tá an cumann tiomanta do cháilíocht beatha a fheabhsú do dhaoine le mígréin. Cuirtear faisnéis, tacaíocht agus misniú ar fáil do dhaoine le mígréin. Tá sé mar aidhm aige freisin an tuiscint ar mhígréin a mhéadú ar fud shochaí na hÉireann agus tugtar tacaíocht do thaighde ar an riocht agus ar na córacha leighis.
Cnoc Mellerí. Dán le Seán Ó Ríordáin is ea Cnoc Mellerí. Foilsíodh sa leabhar "Eireaball Spideoige" é. Baineann sé leis an reiligiún. Dar le Patrick Crotty, ""No twentieth-century Irish poem in either language issues from as deep within Catholic religious consciousness as 'Cnoc Melleri' (based on a retreat in the Cistercian abbey in County Waterford.)" Tá imeartas focal sa dán seo idir an Mhainistir Mhelleray agus an file Fhionlainnis Arto Melleri.
Aonocsaíd charbóin. Gás nimhe nach bhfuil boladh as ná dath ann is ea an aonocsaíd charbóin, CO. Gintear é nuair a chuirtear carbón nó comhdhúile carbóin trí thine agus an ocsaigin ag éirí gann, ionas nach féidir an carbón a dhó ina dhé-ocsaíd. Tá an chuma ar an scéal go bhfuil feidhmeanna nádúrtha éigin ag an aonocsaíd charbóin san orgánach, ach tríd is tríd is nimh í, agus í ag oibriú cosúil leis an gciainíd. Is é sin, téann an móilín aonocsáide carbóin in áit na hocsaigine i móilíní haemaglóibíne san fhuil, ionas nach féidir leis an haemaglóibín ocsaigin a iompar a thuilleadh. 
Nimhiú.
Nimhiú ó aonocsaíd charbóin is cúis le bás daoine ar fud na cruinne, nuair a bhíonn teasairí ag feidhmiú go lochtach nó nuair nach mbíonn aerchóireáil nó gaothráin ag feidhmiú mar is ceart. Is deacair diagnóis a dhéanamh ar nimhiú den chineal seo, rud a fhágann gur minic nach smaointítear air i gcásanna ina mbíonn daoine tinn. Fágann an nimhiú dath dearg na silíní ar an gcorp uaireanta (cé nach comhartha iontaofa é sin).
Baile na Lorgan. Is baile beag in Éirinn é Baile na Lorgan, "Caisleán Mathghamhna" a thugtaí air tráth (Béarla: "Castleblayney"). Tá sé suite i dtuaisceart na tíre i gContae Mhuineacháin cóngarach don teorainn le Contae Ard Mhacha i dTuaisceart Éireann. Tá cónaí ar 3,607 duine in Baile na Lorgan ón daonáireamh 2016.
Tirpitz. Cathlong Ghearmánach a bhí sa Tirpitz a lainseáladh ar an 1 Aibreán 1939. Bhí sí ar an dara cathlong den aicme "Bismarck" - ba í an "Bismarck" an chéad cheann.
Murab ionann agus an "Bismarck", a chuaigh i dtóin phoill sa bhliain 1941 i ndiaidh gairmréim ildaite cogaíochta a chur di, d'fhan an "Tirpitz" an chuid ba mhó den am ar ancaire san Iorua (a bhí forghafa ag na Gearmánaigh san am). Níor scaoil an "Tirpitz" oiread is urchar amháin le haon long chogaidh eile, agus an t-aon uair amháin a bhí sí páirteach sa chogaíocht, ba ar thargaidí talún a bhí sí ag lámhachadh. 
Mar sin féin, bhí na Sasanaigh buartha faoin dainséar a bhí i gcathlong chomh mór trom sin dá gcuid oibríochtaí féin, agus rinne siad an iliomad ionsaithe leis an long a shuncáil. D'éirigh leo sa deireadh ar an 12 Samhain 1944, nuair a d'ionsaigh eitleáin throma buamála í chois Tromsø i dTuaisceart na hIorua. 
Tarrtháladh 82 mairnéalach, ach fuair 971 fear bás sa teagmháil. 
Fuair an long seo a hainm ón Aimiréal Alfred von Tirpitz (1849-1930), a bhunaigh cabhlach cogaidh na Gearmáine Impiriúla.
Cormac Murphy-O'Connor. Ba chairdinéal de phór na hÉireann é Cormac Murphy-O'Connor (24 Lúnasa 1932 - 1 Meán Fómhair 2017)
Danny Boyle. Is stiúrthóir de phór na hÉireann é Danny Boyle a rugadh i Radcliffe, Sasana ar an 20 Meán Fómhair 1956.
Antonio Vivaldi. Cumadóir Iodálach ab ea Antonio Lucio Vivaldi (4 Márta 1678 – 28 Iúil, 1741).
Gioachino Rossini. Ba chumadóir ceoil Iodálach é Gioachino Rossini (29 Feabhra 1792 - 13 Samhain 1868). 
Rugadh i bPesaro na Iodáile é. 
Scríobh sé 39 ceoldráma. Thugtaí an leasainm "Mozart na hIodáile" air.
Is é Bearbóir Sevilla an ceoldráma is clúití dá chuid, a tháinig amach sa bhliain 1816. Is é Bearbóir Sevilla an ceoldráma is clúití dá chuid. 
Bás
Tugthe don ól agus murtallach, bhí gónairith agus catarra (an réama) air. Bhuail stróc é agus tháinig ailse reicteach air. D'fhulaing sé go huafásach. Fuair sé anbhás i bPassy, gar do Pháras na Frainceag an am (sa 16ú arrondissement inniu), ar 13 Samhain 1868.
Cuireadh i reilig Pere Lachaise é ar dtús. 19 mbliana níos déanaí, cuireadh é i Santa Croce, Floráns.
An Partanón. Séadchomhartha ársa sa Ghréig is ea an Partanón (Gréigis παρθενών / "parthenón", «áras na maighdine» .i. áras na hAitéiné). Tá sé suite san Aithin ar an Acrapolas (ἡ Ἀκρόπολις / "he Akrópolis", «an ardchathair»).
Caravaggio. Ealaíontóir Iodálach ab ea Michelangelo Merisi (Michele Angelo Merigi nó Amerighi) da Caravaggio (29 Meán Fómhair 1571 – 18 Iúil 1610), a bhí gníomhach sa Róimh, Napoli, Málta agus sa tSicil idir 1592-1595 agus 1610.
Saothar.
Chuir Caravaggio go mór leis an phéintéireacht le linn am Ré Bharócach. 
Tá pictiúr clúiteach dá chuid, Gabháil Chríost, i nGailearaí Náisiúnta na hÉireann i mBailte Átha Cliath. Tháinig saineolaí - Sergio Benedetti - ar an phictiúr de thaisme sa bhliain 1990,agus é i lochta tí de chuid Ord na nÍosánach i mBaile Átha Cliath. Bhí dearmad déanta ag an ord agus ag gach aon duine eile de. Tá an pictiúr ar taispeáint anois sa dánlann agus luach thar luach air.
Tionchar.
Ba phéintéir réabhlóideach é Caravaggio le meon lasánta agus a obair a chuaigh i bhfeidhm go hollmhór ar ghlúin iomlán ealaíontóirí. 
Bhí sé aitheanta mar mháistir críochnúil de "chiaroscuro", a chiallaíonn “éadrom-dorcha” go liteartha in Iodáilis. Tagraíonn an téarma den chothromaíocht de thuineacha éadroma agus dorcha i saothar agus go háirithe i gcás cumas an ealaíontóra chun scáthanna a láimhseáil.
Bhí tionchar nach beag ag Caravaggio ar dhearcadh aeistéitiúil na hEaglaise Frith-Reifirméisean leis, go háirithe le pictiúir chlúiteacha ar nós Iompú Naomh Pól agus an Suipéar ag Eamáús.
Oileáin Cook. Daonlathas parlaiminteach féin-rialaithe i saor-chomhcheangal leis an Nua-Shéalainn is ea Oileáin Cook ().
Tá cúig cinn déag d'oileáin bheaga sa tír seo san Aigéan Ciúin Theas le hachar talún iomlán de 240 ciliméadar cearnach (92.7 míle cearnach), ach clúdaíonn a chrios eacnamaíoch eisiach (CEE) 1,800,000 ciliméadar cearnach (690,000 míle cearnach) sna farraigí mórthimpeall.
Calar. Galar is ea an calar arb é an baictéar úd Vibrio cholerae is cúis leis. Ionfhabhtú géar don chonair ghastraistéigeach is ea an calar, agus tolgtar é trí uisce truaillithe a ól. 
Cuireann na baictéir tús le buinneach fhlúirseach uisciúil a ídíonn an t-uisce is na leictrilítí sa cholainn an oiread sin, agus chomh tapa sin, go dtarlaíonn turraing do dhuine agus bás taobh istigh de lá nó dhó. 
Leigheas.
Is iad príomh-airíonna an chalair ná a lán buinneach uisciúil agus urlacan. Féadann déine na buinní agus urlacain díhiodráitiú tapa agus éagothromaíocht leictrilít a thabhairt. Is í an chóireáil phríomhúil ná ath-hiodráitiú béil agus más rud é nach bhfuil seo inghlactha, sreabhán infhéitheach a thabhairt. 
Má chuirtear dóthain sreabhán colainne ar ais is féidir go dtiocfaidh duine chuige féin arís. 
Bíonn antaibheathaigh tairbheach dóibh siúd a bhfuil galar trom orthu. 
Is minic a ghoilleann an calar ar an stéig bheag. 
Eipidéimeolaíocht.
Tarchuirtear an calar go príomha trí uisce. Téann an calar i gcion ar 3-5,000,000 ar fud an domhain agus faigheann 100,000-130,000 duine bás in aghaidh na bliana ó 2010 i leith. Bhí an calar ar cheann de na hionfhabhtuithe is luaithe a ndearnadh staidéar orthu trí mhodhanna eipidéimeolaíocha.
Leictreonmhicreascóp scanacháin. Is éard is leictreonmhicreascóp scanacháin (LMS) ann ná cineál leictreonmicreascóp ar féidir leis amharc-íomhánna a táirgeadh tré scanachán a dhéanamh ar dhromchla an tsampla le léas ardfhuinnimh leictreon i bpatrún scanta rastair. Idirghníomhaíonn na leictreoin leis na hadaimh sa tsampla agus táirgítear comharthaí a thugann faisnéis maidir le topagrafaíocht dhromchla an tsampla, comhdhéanamh agus airíonna eile ar nós seoltachta leictrí.
Vibrio cholerae. Is baictéir lascaideach Gram-dhiúltach camóg-chruthach é an Vibrio cholerae a bhíonn freagrach as an galar calar sa chine daonna. Baineann an "V. cholerae" agus speicis eile sa ghéineas Vibrio leis an bhforoinn gáma de chuid na bPrótabhaictéir.
Tá dhá bhitíopa den V. cholorae aitheanta tré thástálacha haemaígleanúna, clasaiceach agus El Tor, agus go leor foghrúpaí. faightear an bitíopa clasaiceach amháin sa Bhanglaidéis, cé go bhfuil El Tor ar fáil fud fad an domhain.
Lár na Tíre (Éire). In Éirinn, cuimsíonn Lár na Tíre contaetha Longfort, Ros Comáin, Iarmhí, Laoise, Uíbh Fhailí, agus Tiobraid Árann Thuaidh. 
Ní chuimsíonn "Údarás Réigiúnach Lár na Tíre", aonad oifigiúil riaracháin, ach Longfort, an Iarmhí, Laois, agus Uíbh Fháilí.
Lár na Tíre (Sasana). Is réigiúin i lár Shasana é Lár na Tíre. Tá áiteacha mar Birmingham, Coventry, Wolverhampton, Telford, Warwick, agus Rugby i suite sna Iarthar Láir na Tíre. Ach tá áiteacha mar Cambridge, Huntington, Peterborough, Northampton, Kettering agus Belford i suite sna Oithear Láir na Tíre.
Michael Douglas. Is aisteoir Meiriceánach é Michael Kirk Douglas (a rugadh ar an 25 Meán Fómhair 1944).
Elaine Cassidy. Ban-aisteoir Éireannach is ea Elaine Cassidy (ar 31 Nollaig 1979 a rugadh í). Ar na rólanna as a n-aithnítear í tá Abby Mills, príomhcharachtar in "Harper's Island", sraith theilifíse Meiriceánach de chuid CBS TV.
A luathshaol.
Rugadh Cassidy i Ráth Eanaigh, Contae Bhaile Átha Cliath. Bhog a teaghlach go Cill Chomhghaill, Contae Chill Mhantáin nuair a bhí sí in aois a 3 bliana.
A saol pearsanta.
Tá Cassidy pósta ar Stephen Lord, aisteoir a casadh uirthi nuair a bhíodar a dhéanamh an scannán úd "The Truth". Phós siad sa bhliain 2007. Tá cónaí orthu in Greenwich, Londain, in éineacht lena n-iníon Kila, a rugadh ar 16 Meán Fómhair 2009. Rugadh an dara páiste acu, mac darb ainm Lynott Lord Cassidy, ar 23 Eanáir 2013.
Fionnula Flanagan. Ban-aisteoir Éireannach is ea Fionnula Flanagan (10 Nollaig 1941 a rugadh í). Rinne sí cuma ar "The Tommy Tiernan Show" sa bhliain 2018.
Léigiún Coigríochach na Fraince. Aonad míleata de chuid fhórsaí armtha na Fraince é Léigiún Coigríochach na Fraince (Fraincis: "Légion Étrangère") a bunaíodh thiar sa bhliain 1831 agus a fháiltíonn isteach earcaigh choimhthíocha ar mhaith leo dul ar fiannas in Arm na Fraince agus cath a chur ar son na Fraince. Ní chuireann an Léigiún na saoránaigh Fhrancacha ó dhoras ach an oiread, agus sa bhliain 2007, ba Francaigh iad 24% de na hearcaigh nua, is é sin, fear as gach ceathrar, beagnach. 
Inniu, glactar leis an Léigiún mar aonad scothaicme. Tagann na saighdiúirí as tíortha éagsúla nach ionann iad ó thaobh an chultúir de, agus mar sin caithfear oiliúint ar leith a chur orthu a bhfuil an-strus idir chorpartha agus síceach ag baint léi, le spiorad comhair a spreagadh i measc na saighdiúirí.
Ba é an Rí Louis Philippe a chuir tús leis an Léigiún ar an 10 Máirt 1831. Ba é ba chúis le bunú an Léigiúin nach raibh cead fiannais ag na heachtrannaigh in Arm na Fraince i ndiaidh réabhlóid na bliana 1830. Tháinig an Léigiún chun saoil le go bhféadfadh an rí teacht timpeall ar an gcosc seo. Bhí cúis eile ann fós: bhí réabhlóidithe teipthe ó thíortha eile ag tarraingt trioblóide, agus na húdaráis Fhrancacha den bharúil go rachadh sé chun leasa don tsochaí go léir dá mbeadh ruagairí reatha den chineál sin sásta dul sa Léigiún. 
Cuireadh an Léigiún ar garastún san Ailgéir, agus ba í sin "tír dhúchais" an Léigiúin go ceann 160 bliain, rud a d'fhág a shliocht ar an aonad. Bhí an saol an-chrua sna chéad bhlianta sin, agus iad á gcur sa drocháit ba mheasa amuigh.
Máire Mhaigdiléana. Is naomh 
í Máire Mhaigdiléana (Mary Magdalene i mBéarla). 
Soiscéal.
Tá trácht  sna soiscéil ar na mná a sheas ag bun na Croise le haghaidh bigil dheireanach a choinneáil le linn na Páise, ina measc Máire Mhaigdiléana (Soiscéal Eoin 20, 11-18;  Marcas 15:46-47;  Lúcás 24:10;  Matha 27:56). 
Plé.
Tá scannán déanta fúithise sa bhliain 2018 a léiríonn gur mhór an éagóir a rinne ceannairí na hEaglaise uirthi nuair a mhúin siad nach raibh inti ach striapach. 
Is é an 22 Iúil a lá féile.
Kirk Douglas. Aisteoir, léiritheoir, stiúrthóir, údar agus daonchara Meiriceánach ab ea Kirk Douglas, a rugadh faoin ainm Issur Danielovitch (Giúdais: איסר דניאלאָוויטש‎) ar an 9 Nollaig 1916. Fuair sé bás inaois a 103 bliana ar an 5 Feabhra 2020.
Inimircigh Giúdacha a bhí ina thuismitheoirí ó Chavusy in Impireacht na Rúise (Bealarúis an lae inniu). Ba í an Ghiúdais a bhíodh acu ó dhúchas. D'fhan sé lena dara bean chéile, Anne Buydens, léiritheoir, ar feadh 65 bliana go dtí lá a bháis. Agus 103 bliana slánaithe aige, bhí sé ar na réaltaí móra deireannacha ó bharr-réim tionsclaíocht na scannán.
Ant and Dec. Tá cáil ar Anthony "Ant" McPartlin agus Declan "Dec" Donnelly mar Ant &amp; Dec. Is láithreoirí iad ar "Britain's Got Talent", "Ant &amp; Dec's Saturday Night Takeaway", "I'm a Celebrity...Get Me Out of Here!" agus "Text Santa". Rugadh Ant ar 18 Samhain 1975 agus rugadh Dec ar 25 Meán Fómhair 1975.
Vitali Klitschko. Dornálaí Úcránach, atá ina churadh domhanda trom-mheáchain, is ea Vitalii Volodymyrovych Klychko nó Vitali Klitschko. Rugadh é ar 19 Iúil, 1971. Tá aithne air mar "Dr. Ironfist".
Christina Aguilera. Is amhránaí popcheol í Christina María Aguilera (Rugadh 18 Nollaig, 1980, Staten Island, Nua-Eabhrac, na Stáit Aontaithe). Ba bhreitheamh í ar "The Voice".
Gradaim agus ainmniúcháin.
Tá 313 gradam buaite ag Aguilera. Tá 602 ainmniúchán faighte aici.
Eric Clapton. Is amhránaí agus giotáraí mór le rá Sasanach é Eric Patrick Clapton a rugadh ar an 30 Márta 1945. Bhain sé clú agus cáil amach mar bhall de na racghrúpaí The Yardbirds agus Cream agus mar cheoltóir aonair. Na gormacha a bhíonn á seinm den chuid is mó. I measc a chuid amhrán is cáiliúla tá “Layla”, “Cocaine”, “Before You Accuse Me”, agus a léiriú féin ar “Crossroads”.
Ernest Borgnine. B'aisteoir Meiriceánach é Ernest Borgnine, a rugadh faoin ainm Ermes Effron Borgnino (24 Eanáir 1917 - 8 Iúil 2012).
Gradaim agus ainmniúcháin.
Tá 8 ngradam buaite ag Borgnine. Tá 14 ainmniúchán faighte aige.
Matha Soiscéalaí. Is naomh Críostaí agus údar Soiscéal Naofa Íosa Críost de réir Mhatha é Naomh Matha.
Burt Lancaster. Ba aisteoir Meiriceánach é Burton Stephen "Burt" Lancaster, a rugadh ar an 2 Samhain 1913.